32006R0831
L 150/4
JURNALUL OFÍCIAL AL UNIUNII EUROPENE
REGULAMENTUL (CE) NR. 831/2006 AL COMISIEI
din 2 iunie 2006
de modificare a Regulamentului (CE) nr. 622/2003 de stabilire a măsurilor de aplicare a standardelor comune de bază privind siguranța aeriană
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2320/2002 al Parlamentului European și al Consiliului din 16 decembrie 2002 de instituire a unor norme comune în domeniul siguranței aviației civile (1), în special articolul 4 alineatul (2),
întrucât:
(1)
Comisiei i se cere, în temeiul Regulamentului (CE) nr. 2320/2002, să adopte măsuri de punere în aplicare a standardelor comune de bază privind siguranța aeriană în întreaga Comunitate. Regulamentul (CE) nr. 622/2003 al Comisiei din 4 aprilie 2003 de stabilire a măsurilor de aplicare a standardelor comune de bază privind siguranța aeriană (2) a fost primul act care a stabilit astfel de măsuri.
(2)
Este necesar să fie adoptate măsuri care să facă mai precise standardele comune de bază.
(3)
În ceea ce privește măsurilor de punere în aplicare a standardelor referitoare la materialele transportatorilor aerieni și la mărfurile, mesageria și coletele expres, conținutul Regulamentului (CE) nr. 622/2003 ar trebui să fie revizuit având în vedere experiența acumulată.
(4)
Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (3) prevede respectarea standardelor de securitate și siguranță corespunzătoare pentru a se acorda statutul de operator economic autorizat. Autoritatea competentă dintr-un stat membru ar trebui să analizeze posibilitatea luării în considerare a informațiilor relevante furnizate de autoritatea vamală atunci când desemnează, autorizează sau înscrie într-o registru un agent ca agent împuternicit.
(5)
În conformitate cu Regulamentul (CE) nr. 2320/2002 și pentru a se preveni acte de intervenție ilicită, măsurile prevăzute de anexa la Regulamentul (CE) nr. 622/2003 trebuie să fie secrete și nu trebuie să fie publicate. Aceeași regulă se aplică, în mod necesar, oricărui act de modificare.
(6)
Este necesar ca Regulamentul (CE) nr. 622/2003 să fie modificat în consecință.
(7)
Măsurile prevăzute de prezentul regulament sunt în conformitate cu avizul Comitetului privind siguranța aviației civile,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 622/2003 se modifică în conformitate cu dispozițiile din anexa la prezentul regulament.
În privința caracterului confidențial al prezentei anexe se aplică articolul 3 din respectivul regulament.
Articolul 2
Prezentul regulament intră în vigoare la 1 ianuarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 2 iunie 2006.